Καραίικα Αχαΐας

Τα Καραίικα (ή Καρέικα) είναι χωριό της πρώην Επαρχίας Πατρών του Νομού Αχαΐας. Υπάγεται στη Δημοτική Ενότητα Μόβρης (τέως δήμου) του Δήμου Δυτικής Αχαΐας.

Σύμφωνα με την απογραφή του 2011 το χωριό έχει πληθυσμό 174 κατοίκους. Στα Καραίικα υπάρχει δημοτικό σχολείο από το 1902ΟΜ.ΑΡ.Τ., σελ. 99. το οποίο λειτουργεί έως σήμερα. Το χωριό απέχει οδικώς περίπου: 4 χιλιόμετρα από τα Σαγέικα, 8 χιλιόμετρα από την Κάτω Αχαΐα (Αχαγιά) και 30 χιλιόμετρα από το κέντρο της Πάτρας, ενώ επίσης βρίσκεται και 13 χιλιόμετρα μακριά από τον Κρατικό Αερολιμένα Αράξου.

Ιστορικά στοιχεία
Η ονομασία του χωριού είναι ανθρωπωνυμικό και οφείλεται στους πρώτους οικιστές του, την οικογένεια Καρρά από το Γκέρμπεσι (σήμερα Προφήτης Ηλίας) των Καλαβρύτων. Αρχικά κατέβαινε στην περιοχή τον χειμώνα με τα πρόβατα του ο Αντώνης Καρράς λίγο μετά την επανάσταση του 1821, αργότερα τα παιδιά του εγκαταστάθηκαν μόνιμα στην περιοχή και έπειτα από το 1860 ήρθαν κι άλλες οικογένειεςΟΜ.ΑΡ.Τ., σελ. 47.. Η οικογένεια Καρρά αλλά και οι κάτοικοι του χωριού Γκέρμπεσι αναφέρεται ότι ήταν Αρβανίτες και μιλούσαν αρβανίτικα μέχρι τις αρχές του 20ου αιώναΟΜ.ΑΡ.Τ., σελ. 181.. Πρώτη φορά το χωριό αναφέρεται σε απογραφή πληθυσμού το 1879 με 155 κατοίκουςΟΜ.ΑΡ.Τ., σελ. 127..

Το 1912 με το Β.Δ. 18/4/1912 έγινε έδρα της νεοσύστατης κοινότητας Καραίικων, ως το μεγαλύτερο χωριό της περιοχής, που συμπεριλάμβανε και τους οικισμούς Ράχη, Γομοστό, Αποστόλου, Καραμεσηναίικα, Σκιαδέικα, Μπονταίικα και τα ΒλαχαίικαΟΜ.ΑΡ.Τ., σελ. 65, 66.. Σύμφωνα με μαρτυρίες κατοίκων του χωριού πρώτη φορά συστάθηκε κοινότητα το 1872 μαζί με το Γομοστό και πρόεδρος εκλέχτηκε κάποιος Αθανασόπουλος ή Νιφόρας από το Γομοστό, ο οποίος δεν ανέλαβε το αξίωμα και παραχώρησε την θέση του προέδρου σε κάποιον από τα Καραίικα που λεγόταν Καρράς, έτσι και η κοινότητα ονομάστηκε Καραίικα από το όνομα του πρώτου προέδρου τηςΟΜ.ΑΡ.Τ., σελ. 184. . Η κοινότητα συνόρευε με την Κάτω Αχαΐα, τα Σαγαίικα, το Πετροχώρι και το Λιμνοχώρι. Το 1959 (ΒΔ 25/5/1959) το χωριό Αποστόλου αποσπάστηκε από την κοινότητα και συμπεριλήφθηκε στη κοινότητα ΣαγαίικωνΟΜ.ΑΡ.Τ., σελ. 66..

Στα χρόνια της κατοχής, στα Καραίικα είχε δημιουργηθεί τοπική οργάνωση του ΕΑΜ και πολλοί κάτοικοι συμμετείχαν σε αυτήΟΜ.ΑΡ.Τ., σελ. 55.. Σε δύο περιπτώσεις είχαν γίνει φονικές συμπλοκές μέσα στο χωριό μεταξύ ανταρτών και τον γερμανικό στρατό, μάλιστα σε μια συμπλοκή το 1943 καταστράφηκε το κτίριο του σχολείουΟΜ.ΑΡ.Τ., σελ. 101..

Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
 Έτος  Πληθυσμός 2001  230Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001 2011  174ΕΛ.ΣΤΑΤ. - Μόνιμος πληθυσμός της Ελλάδος. Απογραφή 2011 2021  147

Παραπομπές

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012)
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
 Ομάδα Αρχαιολογίας του τοπίου (ΟΜ.ΑΡ.Τ.), Ιστορία Δυτικής Αχαΐας 2. Η κοινότητα Καραίικων στο χρόνο, επιμέλεια: Βασίλης Χρονόπουλος, Εκδόσεις Περί Τεχνών, Πάτρα 2001. ISBN 960-86814-3-X.

Βιβλιογραφία


Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Καραίικων Αχαΐας. eetaa.gr. Ανακτήθηκε: 28/10/2017.
 Ε.Ε.Τ.Α.Α. - Διοικητικές μεταβολές Κοινότητας Καραίικων Αχαΐας. eetaa.gr. Ανακτήθηκε: 28/10/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Μόβρης
Κατηγορία:Δήμος Δυτικής Αχαΐας